projecte-aina/catalan_government_crawling huggingface dataset:
La present licitació cerca a proveïdors per a la creació d'una plataforma de publicació d'articles científics com a servei per als beneficiaris del programa Horizon 2020.
La plataforma proporcionarà un lloc de publicació d'accés obert sense cost per als beneficiaris de l'Horizon 2020.
La plataforma gestionarà tot el procés de publicació, des de la presentació i la pròpia publicació a la conservació i preservació posterior dels articles originals derivats del finançament de l'Horizon 2020 i implementarà un sistema obert de revisió per experts.
La plataforma també albergarà preimpressions.
Els articles publicats així com les preimpressions quedaran disponibles de forma oberta per a tots els investigadors i ciutadans.
Els licitadors estan cridats a personalitzar una infraestructura de publicació, prèviament existent, segons els requisits de la Comissió Europea, així com a desenvolupar processos i polítiques perquè la plataforma funcioni correctament com a servei, participar en activitats de comunicació per a la plataforma i gestionar el servei i publicar articles a la plataforma.
La licitació és per a un contracte marc amb una durada de 4 anys.
Els algorismes, sistemes de programari i maquinari s'han de dissenyar tenint en compte la seguretat, la privacitat, la protecció de dades i la rendició de comptes des de la seva fase de disseny d'una manera mesurable.
Entre els reptes rellevants destaquen:
- desenvolupar mecanismes que mesurin el rendiment dels sistemes TIC pel que fa a la ciberseguretat i la privacitat i
- millorar el control i la confiança del consumidor de productes i serveis digitals amb eines innovadores per tal de garantir la rendició de comptes dels nivells de seguretat i privadesa als algorismes, al programari i, en definitiva, als sistemes, productes i serveis TIC de la cadena de subministrament.
Les propostes s'hauran d'adreçar almenys a un dels tres subtòpics:
a) Auditoria, certificació i normalització de la ciberseguretat/privadesa
c) Dissenyar i desenvolupar programari i maquinari segur i privat
Els resultats a llarg termini esperats per la convocatòria són:
Desenvolupament de productes i serveis avançats de ciberseguretat per millorar la confiança en el Mercat Únic Digital.
L'ús d'esquemes de certificació més harmonitzats augmentarà l'interès comercial dels serveis de ciberseguretat, ja que seran més fiables.
Les plataformes de validació proporcionaran avaluacions amb menys esforç en comparació amb les actuals i asseguraran un millor compliment de les normes pertinents.
La convocatòria convida a propostes per a enllaçar centres d'art i tecnologia a nivell regional per a impulsar un desenvolupament regional i urbà.
L'objectiu és ajudar al sorgiment de centres regionals que vinculin art i tecnologia amb diverses activitats que inclouen esdeveniments, exposicions i creació de xarxes d'organitzacions tecnològiques d'art similar i de tota Europa.
Els objectius de la present convocatòria són:
Es podran presentar a la convocatòria mitjançant una agrupació d'entitats (partenariat).
Qualsevol dels candidats següents pot presentar propostes:
L'objectiu del present contracte de serveis consisteix a donar suport a la Direcció General de Medi Ambient de la Comissió Europea sobre els aspectes tècnics i científics de la gestió i l'ús de fertilitzants en el sector agrícola i prestar assistència a la Comissió pel que fa a la seva obligació d'aplicar la Directiva sobre els nitrats.
En virtut d'aquest contracte de serveis, el contractista haurà de prestar assessorament científic i tècnic en base «ad hoc» sobre qüestions vinculades a la directiva de nitrats, en forma de documents d'avaluació en resposta a les sol·licituds específiques de la comissió relatives a la directiva de nitrats i a l'ús i gestió sostenible de nutrients.
El contracte de serveis també ha de comportar l'actualització i el manteniment del contingut d'un repositori basat en la web dels programes d'acció dels estats membres.
L'objectiu general de la present acció preparatòria és fixar plans i estratègies per establir pobles intel·ligents i provar-los posant-los en pràctica.
Aquesta acció complementarà i assumirà lliçons de les accions i iniciatives en el marc de l'acció de la UE per pobles intel·ligents i el projecte pilot sobre «pobles intel·ligents ecosocials».
L'enfocament d'aquest últim projecte pilot se centra en la definició de pobles intel·ligents ecosocials, la identificació dels reptes i necessitats i la recopilació d'exemples de bones pràctiques per al seu ús per part dels responsables polítics i les comunitats rurals.
Aquesta licitació s'emmarca en el marc de la iniciativa "Better training for safer food", que és una iniciativa de la Comissió Europea dissenyada per desenvolupar una estratègia de formació de la UE en els àmbits del dret alimentari, de la salut animal, de les normes de benestar animal i de les normes sanitàries vegetals.
Consisteix en l'organització i posada en marxa d'activitats de formació sobre la higiene alimentària i els controls de la carn, que inclouen productes derivats.
La convocatòria per a l'any 2019 del programa AMIF està dividida en diferents àmbits, aquests són:
Afavorir la integració de les persones que necessiten protecció mitjançant sistemes de patrocini privats: A través d'aquesta experiència les organitzacions de la societat civil proporcionen suport per a l'establiment i la integració de les persones que necessiten protecció.
Els projectes presentats han d'anar en línia amb l' "Estudi sobre la viabilitat i valor afegit dels programes de patrocini com un possible camí a vies més segures per a l'admissió a la UE per part dels refugiats, inclòs el reassentament": 4.000.000 euros
Orientació social dels ciutadans de països tercers nouvinguts a través de la implicació de les comunitats locals, incloent activitats de mentoria i voluntariat: 4.000.000 euros
Integració social i econòmica de dones migrants: 4.000.000 euros
Sensibilització i campanyes d'informació sobre els riscos de la migració irregular a països tercers seleccionats i a Europa: 850.000 euros
Suport a les víctimes de tràfic d'éssers humans: 2.550.000 euros
Protecció dels nens en migració: 4.000.000 euros
Projectes transnacionals dels Estats membres per a la formació d'experts de l'àrea asil i immigració: 400.000 euros
Els sol·licitants solament podran presentar un projecte a un àmbit únicament.
Com a líders dels projectes, es poden presentar:
Poden sol·licitar com a socis les entitats següents:
La licitació consta de dos lots:
L'estudi busca investigar i analitzar el progrés en matèria de transformació digital de la salut i les cures a la UE, particularment en relació a l'accés dels ciutadans als seus historials mèdics electrònics (EHR).
Oferirà una descripció general de la situació actual en els estats membres de la UE pel que fa al desenvolupament de sistemes interoperables d'EHR i habilitant solucions tecnològiques, com ara la identificació electrònica, les tecnologies de registre distribuït i la ciberseguretat.
Els resultats de l'estudi brindaran suport i orientaran el treball en curs de la UE i els estats membres sobre la interoperabilitat dels sistemes d'EHR, en particular en relació al desenvolupament del format europeu d'intercanvi d'EHR.
L'objectiu de l'estudi és investigar i analitzar el progrés en l'adopció de tecnologies d'intel·ligència artificial (IA) en benefici dels pacients i els sistemes sanitaris de la UE.
Oferirà una descripció general de la situació actual pel que fa al desenvolupament, l'adopció i l'ús de tecnologies i aplicacions d'IA en el sector sanitari als estats membres de la UE.
Els resultats de l'estudi brindaran suport i orientaran les iniciatives polítiques de la UE amb l'objectiu d'aprofitar la IA i els macrodades per transformar digitalment i millorar els serveis sanitaris a la UE.
Aquest projecte es centra en la importància de la vacunació al llarg de tota la vida per als pacients amb malalties cròniques.
L'objectiu general del projecte és proporcionar mitjans per augmentar la cobertura de vacunació d'aquests pacients mitjançant l'augment de la seva acceptació de les vacunes.
Més concretament, el projecte té per objectiu proporcionar als pacients amb malalties cròniques, així com als professionals de la salut i a les comunitats de suport, com les associacions de pacients, les famílies i els cuidadors, informació adaptada sobre la importància vital de les vacunes en el seu context específic, millorant així la seva confiança en les vacunes i capacitant-los per prendre les millors decisions possibles sobre la vacunació.
Aquest projecte comprèn 3 tasques que es descriuen en detall en les especificacions tècniques que figuren a continuació:
A més del conjunt d'eines avançades perfeccionades, el projecte donarà lloc a un informe final amb opcions i recomanacions en l'àmbit específic del foment de la confiança en les vacunes entre els pacients amb malalties cròniques.
La petita i mitjana empresa innovadora crea la majoria de nous llocs de treball a l'economia europea.
Els avenços tecnològics fan que sigui més fàcil i més barat iniciar empreses amb recursos propis limitats, però les pimes solen lluitar per ampliar i crear nous llocs de treball, inclòs el reclutament de talent.
La present convocatòria és una acció més àmplia per afrontar aquests reptes i desenvolupar l'ecosistema de suport a la innovació a les pimes a Europa.
Generalment, les accions estan dissenyades per proporcionar oportunitats als Estats membres i a les regions per millorar els seus serveis mitjançant la col·laboració i l'aprenentatge entre iguals.
L'acció experimental de la present convocatòria s'anomena "Associació Europea per la Innovació de les Pimes – pilot" i donarà suport a la mobilitat d'investigadors experimentats cap a petites i mitjanes empreses que tenen dificultats per accedir a les activitats d'innovació.
Aquest pilot impulsat per a les pimes és una acció de creació de capacitat d'innovació per proporcionar una subvenció a nivell europeu a les pimes visionàries que puguin demostrar que les habilitats necessàries per a una idea d'innovació particular no estan a l'abast per a elles a nivell nacional (per exemple, perquè les competències necessàries no estan disponibles o no assequibles per a les pimes).
Les pimes tenen el suport d'un empleat investigador amb experiència altament qualificat (anomenat "associat d'innovació") durant un període continuat d'un any.
La tasca associada a la innovació serà explorar durant el contracte el potencial de la seva idea innovadora i convertir-la en un projecte d'innovació.
Els sectors disponible són els següents:
Els sol·licitants han de ser pimes individuals ja que aquestes normalment no solen disposar d'habilitats per convertir una idea innovadora en un projecte d'innovació.
El Fons per a la Innovació es va crear en virtut de l'article 10 bis, apartat 8, de la Directiva 2003/87 / CE per donar suport a la innovació en tecnologies i processos de baixa emissió de carboni en les indústries de gran intensitat energètica (i en els productes que substitueixen els de gran intensitat de carboni produïts en els sectors enumerats en l'annex i de la Directiva), la captura, utilització i emmagatzematge de diòxid de carboni (CAC) sense riscos per al medi ambient, i la innovació en tecnologies d'energies renovables i emmagatzematge d'energia en tots els estats membres.
La primera convocatòria de propostes està prevista per a mitjans de 2020.
L'objectiu d'aquest contracte és proporcionar els elements essencials i orientació per a la primera convocatòria i les seves fases: sol·licitud, avaluació, selecció, adjudicació i notificació.
El contractista ha d'elaborar plantilles, metodologies i directrius preliminars, proposarà plans de distribució de riscos i aportarà informació per a la documentació de la convocatòria.
A més, el contractista farà aportacions al marc d'intercanvi de coneixements del Fons per a la Innovació i consultarà activament a les parts interessades.
Aquest projecte té com a objectiu proporcionar a la Comissió una capacitat analítica per a avaluar les polítiques energètiques i els mercats afins amb una perspectiva d'integració del sector energètic durant la transició a una energia neta.
Es divideix en tres tasques que inclouen el següent:
1) La producció de capacitat analítica en si mateixa, com a conjunts de dades, eines per a realitzar anàlisis descendents i la realització del model METIS.
2) La producció d'una quantitat d'estudis per abordar les qüestions polítiques relacionades amb l'evolució del sistema energètic.
3) Una avaluació dels riscos i de les vulnerabilitats que genera la transició a una energia neta.
Es tracta de realitzar un estudi sobre la percepció de la cooperació transfronterera a la Unió Europea (UE) entre els ciutadans que viuen en zones frontereres.
L'objectiu és identificar i cartografiar la percepció per part de la gent sobre les activitats transfrontereres de la UE i els nivells de confiança mútua explorant una sèrie de qüestions:
- coneixement dels programes de cooperació transfronterera en funcionament a la zona de l'enquestat,
- viatges a l'estranger en general i al país soci en particular,
- raons per viatjar a l'altra banda de la frontera,
- nivell general de confiança i, més específicament, actitud cap als ciutadans dels països veïns en categories o situacions socials específiques (treball, família o veïns),
- obstacles específics per a la cooperació transfronterera entre regions frontereres.
L'objectiu de la present licitació és implementar, durant un període de 24 mesos (2020-2022), un programa de revisions d'experts que inclogui un màxim de quatre països de la UE que desitgin revisar el seu sistema de gestió del risc de catàstrofes/protecció civil.
El contracte de serveis es centrarà en l'intercanvi de bones pràctiques i recomanacions de millora de les polítiques i operacions de gestió de desastres dels països objecte de les revisions mitjançant un aprenentatge mutu i la revisió d'experts provinents dels estats on es realitzen les revisions.
La participació en les revisions d'experts és estrictament voluntària tant per als països objecte de les revisions d'experts.
El procés de revisió d'experts haurà de fomentar el diàleg polític, millorar la coherència i dirigir el progrés en àmbits crítics per a la cooperació de la Unió Europea en matèria de protecció civil i gestió dels riscos de desastres.
Aquest inclourà cursos de formació, organització d'exercicis conjunts i un sistema d'intercanvi d'experts dels estats participants.
El resultat esperat és, doncs, la creació d'una àmplia base per a processos d'aprenentatge i desenvolupament de coneixements, així com l'explotació de vincles i sinergies entre l'assistència proporcionada en el marc del Mecanisme i la resposta humanitària.
L'objectiu d'aquest estudi consisteix a identificar les lliçons que es poden aprendre a partir de les mesures legislatives i no legislatives existents, que inclouen la Directiva d'Eficiència Energètica en Edificis (les sigles en anglès, EPBD) i altres eines relacionades, per donar suport a la transició a un entorn construït més sostenible i fomentar activament la participació dels ciutadans per tal d'aconseguir la transformació necessària del nostre parc immobiliari per adaptar-se al canvi climàtic.
Per tal de donar suport a la transició a un entorn construït més sostenible, seria valuós comptar amb una millor comprensió del potencial de les polítiques immobiliàries de forma més generalitzada, així com de la EPBD i les mesures d'aplicació relacionades en particular, amb l'objectiu de contribuir a assolir objectius estratègics més amplis.
L'anàlisi hauria de prendre en consideració la legislació complementària de la UE i les iniciatives que abordin el tema de les edificacions i els aspectes relacionats amb la seva energia o sostenibilitat.
Les activitats que es realitzaran en el marc d'aquesta licitació són:
Tasca 1: recerca, definició d'abast i reptes clau de la UE;
Tasca 2: revisió normativa: codis d'edificació i altres legislacions aplicable als edificis i que donen suport a les àrees estratègiques pertinents;
Tasca 3: visió general de les polítiques: iniciatives de polítiques d'edificació existents i que donen suport a les àrees estratègiques pertinents;
Tasca 4: anàlisi i avaluació en profunditat de les opcions per als requisits mínims obligatoris per a transaccions de lloguer o altres transaccions de propietats;
Tasca 5: lliçons apreses sobre el nivell adequat i millors eines per abordar els diversos problemes, inclòs el paper de la EPBD i les eines relacionades.
Caldrà descriure clarament l'enfocament general del treball i els serveis proposats per oferir en aquest àmbit com a part del contracte de serveis, inclosa l'adquisició de dades comercials.
L'Eurostat rep dades de 40 països informants diferents.
Segons el Reglament, els països que transmetin dades a Eurostat han de presentar un informe de qualitat cada 5 anys que cobreixi les estadístiques d'energia i cada 3 anys per les estadístiques de preus d'energia.
Aquests informes de qualitat descriuen les dades transmeses i certs aspectes dels sistemes nacionals darrera d'aquestes dades.
Malgrat això, actualment no hi ha indicadors quantitatius sobre la qualitat de les dades.
És per això que la unitat d'energia de l'Eurostat persegueix:
D'aquesta manera es milloraria la qualitat de la informació relativa a les estadístiques sobre energia amb indicadors quantitatius.
L'Agència Executiva en l'Àmbit Educatiu, Audiovisual i Cultural (EACEA) vol contractar un servei de cursos de formació en línia a través d'una plataforma central de formació i mòduls presencials a la Unió Europea (de 9 a 12 dies de durada), incloent-hi el desplaçament i allotjament dels participants, així com serveis per a l'avaluació de les competències dels candidats voluntaris.
El Programa Treball i Formació és una de les mesures incloses en el Pla de Desenvolupament de Polítiques d'Ocupació del Servei Públic d'Ocupació de Catalunya, creat a l'any 2013, i que té com a objectiu acompanyar les persones i donar-los les eines perquè desenvolupin habilitats i capacitats que els permetin millorar la seva situació laboral o professional.
L'objecte del programa és regular les subvencions per a la realització de projectes de millora de l'ocupabilitat de les persones amb dificultats d'accés al treball.
Com a resultat de la gestió de les convocatòries 2017 i 2018 d'aquest Programa, s'ha posat de manifest la necessitat de consolidar les noves línies d'aquestes convocatòries, DONA (Treball i Formació per a dones en situació d'atur) i ACOL (Treball i Formació per a persones que obtinguin una autorització de residència temporal per circumstàncies excepcionals d'arrelament social), mantenint o ampliant les dotacions pressupostàries anteriors.
Podran ser entitats beneficiàries d'aquests ajuts:
Els projectes han d'estar relacionats amb:
Per a les accions de coordinació i suport seran subvencionables les hores destinades a aquesta acció
Es destinaran per a cada línia i acció de coordinació i suport els imports següents:
Les actuacions per a les línies DONA i ACOL són elegibles a través del Programa Operatiu FSE de Catalunya 2014-2020, del Fons Social Europeu, amb un cofinançament del 50%.
Així mateix, les actuacions de les línies PANP i PRGC podran ser elegibles a través del Programa Operatiu FSE de Catalunya 2014-2020, del Fons Social Europeu, amb un cofinançament del 50%, sempre que l'Ordre de Conferència Sectorial d'Ocupació i Afers Laborals del Ministeri de Treball, Migració i Seguretat Social per a l'any 2019 ho permeti.
El Servei d'Ocupació de Catalunya (SOC) publica la convocatòria d'ajuts per la contractació de nous agents d'ocupació i desenvolupament local (AODL).
El programa té per objectiu d'afavorir la creació, manteniment i la diversificació de l'activitat econòmica i la generació de llocs de treball i dona continuïtat al Programa d'Agents d'ocupació i desenvolupament local (AODL)
La finalitat d'aquest Programa és dinamitzar, promoure i executar, en col·laboració amb els actors rellevants del territori, les polítiques i els programes que afavoreixin la dinamització social i econòmica del territori d'actuació, mitjançant un desenvolupament socioeconòmic generador d'ocupació el més integrat, equilibrat, equitatiu i sostenible possible.
El Departament de Treball, Afers Socials i Famílies i el SOC consideren que les administracions locals tenen un paper central en el procés de dinamització i desenvolupament socioeconòmic del seu territori perquè, tant el seu coneixement de les potencialitats i mancances del seu àmbit geogràfic com la seva proximitat a la ciutadania, els atorguen una posició privilegiada per tenir un paper determinant a l'hora d'impulsar aquest procés.
Es podran presentar a la convocatòria les entitats locals de Catalunya, els seus organismes autònoms i les entitats amb competències en matèria de desenvolupament local i de promoció de l'ocupació, dependents o que hi estan vinculades.
Aquest any, una part de les actuacions subvencionades en el marc del Programa està previst que estiguin cofinançades pel Programa Operatiu Regional del Fons Social Europeu (FSE).
El Servei d'Ocupació de Catalunya (SOC) publica la convocatòria del Programa de suport i acompanyament a la planificació estratègica.
El programa té per objectiu permetre a les entitats locals, en cooperació amb els actors rellevants del territori, diagnosticar, planificar, programar, coordinar, comunicar, integrar i executar totes les mesures que es vulguin posar en marxa en el marc d'un desenvolupament socioeconòmic el més integrat, equilibrat, equitatiu i sostenible possible i el disseny d'accions específiques tant per intervenir sobre les persones en situació d'atur, com sobre el teixit productiu local, especialment el pertanyent a sectors estratègics pel territori, mitjançant accions d'identificació de potencialitats i l'acompanyament i suport a les empreses de cada territori.
Podran ser beneficiàries de les subvencions previstes en el Programa de suport i acompanyament a la planificació estratègica les entitats locals de Catalunya, els seus organismes autònoms i les entitats amb competències en matèria de desenvolupament local i promoció de l'ocupació, dependents o vinculades a aquelles, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, que compleixin algun dels requisits següents:
Estan excloses les entitats locals, els seus organismes autònoms i les entitats amb competències en matèria de desenvolupament local i promoció de l'ocupació, dependents o vinculades a aquelles, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, destinataris/àries de les accions ocupacionals i de desenvolupament local cofinançats/ades en el marc del Projecte Treball a les 7 comarques.
Les actuacions subvencionades en el marc d'aquest Programa estan previstes que es cofinancin pel Programa Operatiu Regional de l'FSE, s'ha establert una nova modalitat de justificació econòmica, s'ha publicat una Ordre de modificació de les bases reguladores.
El Servei d'Ocupació de Catalunya (SOC) ha publicat la convocatòria del programa TLN Mobilicat per 2019.
L'objectiu de la convocatòria és facilitar la incorporació de joves al mercat de treball mitjançant experiències formatives i pràctiques a països de la UE.
Es realitzaran serveis d'orientació i capacitació lingüística i intercultural als participants, com a elements previs i preparatoris per a l'adquisició d'experiència laboral pràctica.
Els destinataris dels ajuts podran ser persones joves que hagin finalitzat la formació secundària obligatòria i que puguin acreditar la realització d'una especialitat de formació per l'ocupació, siguin certificats de professionalitat o no, amb una durada mínima de 200 hores, i que es trobin en una de les situacions següents:
Persones joves destinatàries que hagin finalitzat estudis d'especialització de grau mig i superior, i que es trobin en una de les situacions següents:
Les actuacions previstes en aquesta Resolució són elegibles a través del Programa Operatiu d'Ocupació Juvenil 2014-2020, del Fons Social Europeu, amb un cofinançament del 50%.